TEGH เด้ง 7% โบรกคาดกำไรปีนี้ทะลุ 700 ล้าน โต 30% ชูเป้า 6.90 บ.
TEGH เด้ง 7% เล็งครึ่งปีหลังผลประกอบการเติบโตแกร่งผลบวกจากปัจจัยฤดูกาล พร้อมโบรกคาดกำไรปีนี้แตะ 734 ล้านบาท โต 30% จากปีก่อน รับอานิสงส์ราคายาง-น้ำมันปาล์มดิบหนุน แนะนำ “ซื้อ” ราคาเป้าหมาย 6.90 บาท
TEGH เด้ง 7% เล็งครึ่งปีหลังผลประกอบการเติบโตแกร่งผลบวกจากปัจจัยฤดูกาล พร้อมโบรกคาดกำไรปีนี้แตะ 734 ล้านบาท โต 30% จากปีก่อน รับอานิสงส์ราคายาง-น้ำมันปาล์มดิบหนุน แนะนำ “ซื้อ” ราคาเป้าหมาย 6.90 บาท
3 พ.ย. 2565

ผู้สื่อข่าวรายงานว่า วันนี้ (3 พ.ย. 65) ราคาหุ้น บริษัท ไทยอีสเทิร์น กรุ๊ป โฮลดิ้งส์ จำกัด (มหาชน) หรือ TEGH ณ เวลา 11:47 น. อยู่ที่ระดับ 4.46 บาท บวก 0.30 บาท หรือ 7.21% สูงสุดที่ระดับ 4.46 บาท ต่ำสุดที่ระดับ 4.16 บาท ด้วยมูลค่าการซื้อขาย 100.57 ล้านบาท

บริษัทหลักทรัพย์ ทรีนีตี้ จำกัด ระบุในบทวิเคราะห์ สำหรับ TEGH คาดกำไรปี 65 อยู่ที่ 734 ล้านบาท เติบโต 30% เมื่อเทียบกับงวดเดียวกันของปีก่อน จากราคายางที่คาดอยู่ในระดับสูงเนื่องจากคาดการผลิตรถยนต์โลกจะเพิ่มขึ้นหลังผ่านช่วงโควิด-19
ขณะที่ราคาน้ำมันปาล์มดิบอาจได้อานิสงส์จากวิกฤติอาหารโลก ซึ่งทำให้บางประเทศผู้ผลิตจำกัดการส่งออก ในส่วนของกลุ่มบริษัทฯ คาดว่าจะมีปริมาณขายเพิ่มขึ้นจากการเพิ่มกำลังการผลิตยางแท่ง และการปรับปรุงประสิทธิภาพการผลิตของโรงงานน้ามันปาล์มดิบ โดยกำไรงวดครึ่งแรกของปี 65 อยู่ที่ 367 ล้านบาท เติบโต 42% เมื่อเทียบกับงวดเดียวกันของปีก่อน และคิดเป็นราว 50% ของประมาณการทั้งปี ขณะที่ในช่วงที่เหลือของปีคาดกำไรยังดีต่อเนื่อง โดยเฉพาะในครึ่งปีหลังที่จะได้ผลบวกจากปัจจัยฤดูกาล
ทั้งนี้คาดกาไรปี 66 อยู่ที่ 821 ล้านบาท เติบโต 12% เมื่อเทียบกับงวดเดียวกันของปีก่อน และในปี 67 อยู่ที่ 872 ล้านบาทเพิ่มขึ้น 6% เมื่อเทียบกับงวดเดียวกันของปีก่อน โดยราคายางและน้ำมันปาล์มดิบที่อยู่ในระดับสูงในปี 64-65 อาจชะลอตัวลงจากการปรับขึ้นอัตราดอกเบี้ยนโยบายของหลายประเทศเพื่อชะลอเงินเฟ้อ ซึ่งอาจส่งผลให้เกิดการลดการผลิตและการบริโภคทั่วโลก อย่างไรก็ตามคาดว่ากลุ่มบริษัทฯ จะยังได้ผลบวกจากการขยายกาลังการผลิตและการปรับปรุงประสิทธิภาพภายในประเมินราคาเป้าหมายปี 66 ของ TEGH ที่ 6.90 บาท โดยอิง PER 9.1 เท่า